Ndambu ya 1: Banda Kugangama tii na Mvula ya Ngolo
Zulu na ntoto kukatukaka na wapi? Inki mutindu ntangu, ngonda, bambwetete, mpi bima yonso mingi ya kele na ntoto kubasikaka? Bible ketuba nde Nzambi gangaka bima yina yonso. Yau yina mukanda na beto keyantika na bankenda ya Bible ya ketubila lugangu.
Bigangwa ya ntete ya Nzambi kele bigangwa ya kimpeve yina mefwanana ti yandi. Bau kele bawanzyo. Kansi Nzambi salaka ntoto sambu na beto. Yandi gangaka Adami na Eva mpi yandi tulaka bau na masamba ya kitoko. Kansi bau kolamaka na Nzambi mpi bau vandaka dyaka ve ti nswa ya kuzinga.
Yantika lugangu ya Adami tii na Mvula ya ngolo, bamvula 1 656 kulutaka. Bantu ya mbi mingi basikaka na ntangu yina. Na zulu, Satana na bawanzyo na yandi ya mbi vandaka. Na ntoto, Kaina na bantu yankaka mingi ya mbi vandaka, na kati na bau bakafumba ya bantu ya ngolo mingi. Kansi, bantu ya mbote mpi vandaka, bonso Abel, Henock na Noé. Na Ndambu ya ntete, beto tatubila mambu ya metala bantu yai mpi mambu ya kusalamaka na ntangu yina.
kon_Latn kon_Latn kon_Latn kon_Latn